

Република Србија

МИНИСТАРСТВО ПРОСВЕТЕ Број: 601-00-00013/2023-16 Датум: 21.03.2023.

Београд, Немањина 22-26

# УПУТСТВО ЗА ПЕДАГОШКИ РАД ОДЕЈЬЕЊСКОГ СТАРЕШИНЕ

Овим упутством ближе се уређује улога и начин рада, односно задаци одељењског старешине, у областима руковођења оде.ъењском заједницом, сарадње са релевантним учесницима образовноваспитног процеса (педагошки рад), у циљу јачања васпитне улоге образовно-васпитне институције. Тиме се пружа подршка обезбеђивања сигурног и подстицајног ШКОЛСКОГ окружења у смислу одредаба Закона о основама система образовања и васпитања („Службени гласник РС”, бр. 88/17, 27/18 — др. закон 10/19, 6/20 и 129/21) и прописа донетих на основу овог закона.

# УЛОГА ОДЕЉЕЊСКОГ СТАРЕШИНЕ

Одељењски старешина има организационо-руководећу и педагошко-инструктивну улогу у раду са ученицима којима је одељењски старешина, у сарадњи са њиховим родитељима, односно другим законским заступницима и води прописану евиденцију и педагошку документацију.

Улога одељењског старешине у образовно-васпитном процесу је примарно васпитне природе и везана је за активности у оквиру одељењске заједнице ради развијања и неговања моралних вредности код ученика, толеранције, емпатије, развијања еколошке свести, развијања међупредметних компетенција. Примарни задаци одељењског старешине су: организациони, педагошки, сарадња са родитељима, стручно усавршаван,е и вођење евнденције.

Одељењски старешина својим ставовима, моделом понашања креира позитивну атмосферу у одељењу, развија инклузивну и подржавајућу средину за успостављање социјалних релација између свих ученика, чиме доприноси развоју ученичког колектива и пружа подршку личном развоју сваког ученика. У оквиру педагошких задатака најважније је: успостављање поверења са ученицима, пружање додатне подршке ученику у оквиру рада Тима за пружање додатне подршке, праћење напредовања и оцењивања ученика, превентивни рад са ученицима и родитељима, поступање у ситуацијама заштите од наси.гьа и дискриминације, појачан васпитни рад са ученицима.

Одељењски старешина реализује превентивно-васпитни рад са ученицима и одељењском заједницом у сарадњи са родитељима и другим запосленима у установи; саветодавно-едукативни рад са родитељима ученика; појачан васпитни рад са појединим ученицима или одељењем, вршњачким тимом/ученичким парламентом, самостално и у сарадњи са родитељима, одељењском заједницом, предметним наставницима и стручним сарадницима. Превентивно-васпитни рад одељењски старешина може да организује на часовима одељењске заједнице и одељењског старешине, кроз ваннаставне активности и различите школске акције или акције у сарадњи са локалном заједницом, а треба да је усклађен са програмима заштите од насиља, злостављања и занемаривања, програмом спречавања дискриминације и програмом превенције других облика ризичног понашања.

Одељењски старешина у својој комуникацији и односу са родитељима и ученицима је у обавези да негује професнона.лни однос и комуникацију, да својим понашањем не подстиче ситуације у којима може дођи до непотребне интимизације, злоупотребе поверења, злоупотребе података путем информационих технологија и слично.

Својим понашањем одељењски старешина треба да допринесе очувању угледа и достојанства професије и установе, превенцији насиља и дискриминације.

У прилогу овог упутства дати су Принципи квалитетног педагошког рада одељењског старешине, који чине саставни део овог упутства.



Ружин

ПРИЛОГ 1.

# ПРИНЦИПИ КВАЛИТЕТНОГ ПЕДАГОШКОГ РАДА ОДЕЈЬЕЊСКОГ СТАРЕШИНЕ

Основни принципи квалитетног педагошког рада одељењског старешине јесу:

1. Успостављање одноеа поверен»а и сарадње

Стварање предуслова за квалитетан рад одељењског старешине подразумева:

* ближе упознавање сваког ученика из одељења којим руководи (емоционално и социјално функционисање, специфичности у развоју, породични услови, особине личности, лична својства и друго) и израда педагошког профила за ученика коме је потребна додатна образовна подршка;  успостављање односа поверења, разумевања и уважавања са учеником и развијање позитивне и безбедне атмосфере у којој је могућа размена информација између одељењског старешине и ученика (поверавање тајни, тражење подршке и слично) и
* упознавање родитеља/другог законског заступника ученика (породичног окружења, броја деце у породици, материјалног и социјалног статуса породице, васпитног стила родитеља, вредносних ставова, могућих ризика по раст и развој детета и друго).

2. Улога оде.ъењског старешине у Тиму за пружање додатне подршке детету, ученику и одраслом

Одељењске старешине имају значајну улогу у Тиму за пружање додатне подршке детету, ученику и одраслом, имају највише информација из различитих извора о ученику (вршњаци, колеге наставници, чланови породице), остварују редовну комуникацију са родитељима ученика, познаје породичне и социјално-економске услове из којих ученик долази као и групну динамику одељења што је изузетно важно за планирање додатне образовне подршке ученику.

Неопходно је да одељењски старешина буде упознат са Правилником о ближим упутствима за утврђивање права на индивидуални образовни план, његову примену и вредновање и Правилником о додатној образовној, здравственој и социјалној подршци детету и ученику и да познаје процедуру приликом израде индивидуалног образовног плана.

У циљу пружања додатне подршке ученику, одељењски старешина:

* прати развој и процес образовног напретка ученика;
* учествује у изради педагошког профила;
* учествује у процесу планирања ИОП-а;  стара се да се обезбеде и спроводе планиране мере додатне подршке;
* учествује у праћењу и евалуацији ИОП-а;
* организује састанке Тима за додатну подршку ученику и  остварује сарадњу са родитељима и упућује их на улогу Тима за додатну подршку ученику.

З. Праћење напредовања и оцењивање ученика из обавезног предмета, изборног програма и активности и владања

У свом раду одељењски старешина сарађује са предметним наставницима, стручним сарадницима, директором установе и родитељима ученика.

Одељењски старешина:

* прати напредовање и успех ученика и реагује у ситуацијама када дође до пада образовног постигнућа ученика;
* прати владање ученика и напредовање у односу на појачан васпитни рад са учеником Обаваља потребне консултативно-саветодавне разговоре са предметним наставницима, родитељима и ученицима, а по потреби укључује стручне сараднике установе;
* похваљује ученике и предлаже их за награђивање, а може дати предлог за брже напредовање ученика;
* присуствује поправним испитима и
* упознаје родителе са: критеријумима и начином, динамиком и поступком оцењивања као и напредовањем ученика.

Ако родитељ, односно други законски заступник не долази на родитељске и индивидуалне састанке, одељењски старешина је дуэкан да га благовремено, званично, у писменој форми обавести о успеху и оценама, евентуалним тешкоћама и изостанцима ученика и последицама изостајања ученика.

Према ученику који врши повреду правила понашања у ШКОЛИ или повреду забране, школа ће уз учешће родитеља, односно другог законског заступника, појачати активности васпитног рада: у оквиру оде.ъењске заједнице, стручном раду оде.ъењског старешине, педагога, психолога, посебних тимова школе, а када је то неопходно, сарађиваће са одговарајућим установама социјалне, односно здравствене заштите са циљем дефинисања и пружања подршке ученику у вези са променом његовог понашања.

4. Улога оде.ъењског старешине у превентивном раду са ученицима

Одељењски старешина реализује превентивно-васпитни рад са ученицима и одељењском заједницом у сарадњи са родитељима и другим запосленима у установи; саветодавно-едукативни рад са родитељима ученика; појачан васпитни рад са појединим ученицима или одељењем, вршњачким тимом/ученичким парламентом, самостално и у сарадњи са родитељима, одељењском заједницом, предметним наставницима и стручним сарадницима.

Превентивно-васпитни рад одељењски старешина може да организује кроз рад одељењске заједнице тј. часова одељењске заједнице и часова одељењског старешине, ваннаставне активности и различите школске акције или акције у сарадњи са локалном заједницом. План наведених активности треба да буде усклађен са програмом заштите од НаСИјьа, злостављања и занемаривања, програмом спречавања дискриминације и програмом превенције других облика ризичног понашања.

Препоручује се да се превентивно-васпитни реализује кроз интерактивне радионице, тематске трибине, интерактивна предавања, организоване дебате и вођене дијалоге, обележавања значајних датума у виду различитих културно-спортских и еколошких манифестација, активности друштвено-корисног и хуманитарног рада и др.

Приликом реализације поменутих активности могу се укључити и други запослени у школи, али и стручњаци из релевантних институција и организација из спољщшье мреже заштите.

Препорука је да се у оквиру превентивног васпитног рада у складу са карактеристикама узраста обрађују теме:

* социо-емоционалног учења (саморегулација, развијање свести о себи, свест о другима, вештине успостављања односа, одговорно доношење одлука);
* упознавања са појмовима насиља, дискриминације, дечијих и људских права и одговорности, друштвене ангажованости;
* развијања емпатије;
* развоја компетенција за демократску културу и  обезбеђивање подстицајне средине за све ученике.

Приликом планирања превентивног рада потребно је припремити се у складу са следећим смерницама:

* Да ли су активности ученика релевентне за васпитни циљ који жели да се постигне?
* Да ли активности обезбеђују партиципацију ученика и мотивисаност за учешће?
* Да ли активности обезбеђују тимски рад и да ли захтевају више мисаоне активности (анализу, синтезу, закључивање, вредновање)?
* Да ли је избор метода и начина рада мотивишући и да ли подстиче позитивно понашање или утиче на корекцију негативног понашања?
* Да ли је током превентивног рада потребна подршка осталих наставника и стручних сарадника?

Атмосфера међусобног поверења постиже се доследним придржавањем правила које одељењски старешина одређује са својим ученицима на почетку школске године, поштује их и од ученика захтева исто.

Одељењски старешина подстиче и развија другарски однос међу ученицима, упућује на пружање међусобне помоћи, разумевање за различитости, међусобно поштовање личности, подстиче осећај заједништва и толеранције у одељењу.

Одељенски старешина посвећује подједнаку пажњу свим ученицима.

Веома је важно на који начин одељењски старешина коментарише, износи или дели информације о ученицима у присуству других ученика и родитеља ученика, као и како комуницира са њима јер управо он представља модел понашања за цело одељење, за сваког свог ученика.

5. Улога оде.ъењског старешине у појачаном васпитном раду са ученицима

Важна је улога оДељењског старешине код појачаног васпитног рада према ученику који врши повреду правила понашања или повреду забране.

Појачан васпитни рад разредни старешина спроводи у сарадњи са:

родитељима;  одељењском заједницом;  кадаје потребно, уз подршку посебних тимова школе и  кадаје потребно, уз подршку других институција из спољашње мреже заштите.

Како се спроводи појачан васпитни рад?

индивидуални разговори са учеником;

> рад са целим одељењем (радионице, трибине, предавања и сл);

рад у малим групама; радионице са родитељима и ученицима и саветодавни рад са родитељима.

Материјали за реализацију превентивног као и појачаног васпитног рада могу се наћи на сајту Министарства просвете и Завода за унапређивање образовања и васпитања. Препоручени линкови се могу наћи на крају текста.

6. Поступање одељен,ског старешине у ситуацијама интервенције у односу на насиље и дискриминацију

Одељењске старешине имају веома значајну улогу у ситуацијама сумње или сазнања да се одређена ситуација насиља догађа или се догодила. У тим ситуацијама неопходно је да одељењски старешина:

* благовремено обавести родителе ученика о сумњи или сазнању о насилу у које су укључени ученици;
* самостално или у сарадњи са стручним сарадницима/тимом за заштиту/другим запосленима од ученика прикупи информације о могућем насилу или дискриминацији;
* самостално или у сарадњи са тимом, а у складу са законском регулативом, израђује и учествује у релизацији оперативног плана заштите и плана појачаног васпитног рада за ученике;
* укључује родителе ученика у израду и реализацију оперативног плана заштите и плана појачаног васпитног рада за ученике;
* по потреби, а у складу са Правилником о поступању у установи у одговору на насиље, злостављање и занемаривање сарађује са другим институцијама из спољашње заштитне мреже и другим стручњацима из локалне заједнице у сарадњи са стручним сарадницима и тимом за заштиту;
* води евиденцију и педагошку документацију о ситуацијама насиља у којима су учествовли ученици њиховог одељења;
* поступа самостално на првом нивоу вршњачког насиља, а укључује тим за заштиту од дискриминације, насиља, злостављања и занемаривања када постоје сумње даје реч о трећем нивоу насиља;  треба да има у виду лична својства ученика на основу којих може доћи до њихове дискриминације (погледати Водич кроз превенцију и одговор на дискриминацију за запослене у установама образовања и васпитања, Водич за спречавање сегрегације у установама образовања и васпитања и предузимање мера за десегрегацију, линк у прилогу) и  у сарадњи са родитељима, члановима тима за заштиту учествује у планирању и реализацији плана заштите за ученика који је претрпео насиље и плана појачаног васпитног рада за ученика који је извршио насиље.

1. Сарадн,а са родите.гьима

У циљу креирања услова за успешну сарадњу са родитељима и ауторитета одељењског старешине важно је:

* + обезбедити поверљивост разговора;
  + исказати поштовање (вербално и невербално);  обратити пажњу на вербалну и невербалну комуникацију;
  + активно слушати;
  + вешто постављати питања;

 унапред одредити начине, време и место комуникације и сарадње са родитељима у односу на садржај теме и хитност (важно је да се обезбеди несметана комуникација са родитељима уз поштовање приватности и професионалне улоге одељењског старешине);  водити се прописаном законском и подзаконском регулативом која дефинише област која је тема разговора (на пример; уколико је тема разговора оцењивање или вршњачко насиље);

* + упознати родителе са правилима понашања у школи, са обавезама и одговорностима ученика, са мерама за повреду обавеза ученика, као и са одговорностима родитеља (према ЗОСОВ-у);
  + приликом упознавања родитеља са процедурама и улогама других сарадника у установи, важно је истаћи на који начин се улоге и надлежности надопуњују у решавању одређених ситуација, без ограђивања од одговорности и
  + у комуникацији са родитељима послати поруку да установа поступа тимски и са јединственим усаглашеним ставом.

Одељењски старешина је у обавези да:

* + организује и реализује родитељске састанке (најмање 4 пута у току године);
  + успоставља и одржава индивидуалне контакте са родитељима;
  + редовно информише родителе о успеху и владању ученика;
  + координира односе родитеља и наставника, стручних сарадника и директора и
  + пружа подршку родитељима у процесу васпитања детета.

Током вођења родитељских састанака потребно је:

* + обезбедити јасну структуру и временску динамику;
  + не коментарисати индивидуално понашање и успех појединих ученика, већ разговарати генерално о променама у понашању;
  + избегавати генерализације и карактеризације родитеља;
  + указати родитељима на прописане процедуре и општа правила;  планирати родитељски састанак на тај начин да се не подстиче дискриминација између родитеља и између ученика;
  + избегавати заузимање става беспомоћности (фокус не треба да буде на ограничењима и немогућностима установе), већ истакнути шта је то што одељењски старешина, односно школа предузима, у складу са надлежностима, у решавању одређених ситуација, као и шта се очекује од родитеља и
  + уколико је због осетљивости теме потребна подршка, одељењски старешина се обраћа стручним сарадницима, колегама који су чланови различитих тимова у школи, дирек{ору и др.

У оквиру саветодавног рада са родитељима препоручује се да се самостално и у сарадњи са стручним сарадницима и другим институцијама/стручњацима посебно обрађују теме:

* + васпитни стилови родитеља;
  + позитивна дисциплина деце;
  + стрес код родитела и подршка јачању родитељских вештина;  комуникација са децом;
  + подршка развоју и учењу детета;
  + конструктивна сарадња школе и породице;  разумевање развојних фаза код деце;
  + улога родитеља у превенцији насиља и дискриминације;
  + како васпитавати децу за одговорно учешће у демократском друштву;
  + обезбеђивање подстицајне средине за све ученике и
  + разумевање процедура и поступања установе у одговору на насиље и дискриминацију.

У оквиру сарадње са родитељима обавеза одељењског старешине је и да:

* + информише родителе о њиховим правима и обавезама у односу на школовање детета;
  + припрема и реализује различите облике комуникације и сарадње са родитељима (родитељски састанци, отворена врата, индивидуални и групни састанци, електронска комуникација...);
  + информише, мотивише и укључује родителе у живот и рад школе;
  + пружа специфичну помоћ родитељима који имају проблеме у остваривању родитељске улоге;
  + приликом одржавања родитељских састанака или индивидуалних разговора са родитељима посебно обрати пажњу на начин дељења информација о ученицима како не би дошло до подстицања дискриминације, етикетирања или давања личних података ученика.

Уколико родитељ не сарађује поводом реализације појачаног васпитног рада, одељењски старешина обавештава стручне сараднике и тим за заштиту.

Значајно је да одељењске старешине несарадњу родитеља евидентирају, односно документују.

Докази о несарадњи:

* + евалуација оперативног плана заштите;
  + службене белешке;
  + извештаји/записници са састанака;
  + писани позиви и
  + писана обавештења.

Поред тога што је потребно родителе укључивати у планирање и реализацију превентивних активности, важно је укључивање родитеља у организацију и подршку организацији обележавања значајних датума у виду различитих културно-спортских и еколошких манифестација, активности друштвено-корисног и хуманитарног рада и др.

1. Стручно усавршаван,е

Препоручује се да одељењски старешина сваке године остварује стручно усавршавање на тему заштите од насиља, дискриминације, злостављања и занемаривања, односно да развија компетенције:

 КЗ — за подршку развоју личности детета и ученика:

 К4 — за комуникацију и сарадњу, као и да се усавршава из приоритетних области:

 ГП — Примена инклузивног и демократског приступа у васпитању и образовању у циљу обезбеђивања квалитетног образовања за све (индивидуализација и диференцијација, превенција осипања из образовања, пружање додатне образовне подршке ученицима из осетљивих група укључујући и подршку преласку ученика на следећи ниво образовања и васпитања, рад- са даровитим ученицима);

> П5 — Јачање васпитне улоге установе/школе у правцу развоја интеркултуралног образовања, формирања вредносних ставова неопходних за живот и рад у савременом друштву. 

Препоручена литература:

* Правилник о протоколу поступања у установи у одговору на насиље, злостављање и занемаривање - http://www.pravno-informacionisistem.rs/S lG lasni kPortal/el i/rep/s grs/ministarstva/pravilnik/2019/46/7/reg

Правилници из области спречавања дискриминације у образовању:

|  |  |
| --- | --- |
| la.snikPortal/eli!rep/sgr.s/m | 6/22/1 /reg |

* Правилник о ближим критеријумима за препознавање облика дискриминације од стране запосленог, детета, ученика или трећег лица у установи образовања и васпитања (”Службени гласник РС”, број 22 од 4. марта 2016.) - ht1p://www.pravno-int6rmacionisistem.rs/S
* Правилник о поступању установе у случају сумње или утврђеног дискриминаторног понашања и вређања угледа, части или достојанства личности (”Службени гласник РС”, број 65 од 24. августа 2018.) - http.s://www.pravno-informacionisistem.rs/SlGlasnikPortal/eli/rep/sgrs/ministarstva/pravilnik/2() 18/65/2/reg

Едукативни ресурси:

* Интернет презентација Министарства просвете - https://prosveta.gov.rs/kategorija/publikacije/
* Завод за унапређивање образовања и васпитања - Завод за унапређивање образовања и васпитања

(zuov-kata(og.rsl

* Национална платформа „Чувам те“ - https://cuvamte.gov.rs/
* Видео обула о примени Правилника о протоколу поступања у установи у одговору на насиље, злостављање и занемаривање - https://www.youtube.com/watch?v=XIVXRxiSYwk